(jelentkező neve, címe)

(munkaadó cég neve,

kapcsolattartó neve,

munkaadó cég címe)

Tisztelt (kapcsolattartó neve)!

A Komárom Vár nevet viselő, állásajánlatokat összegyűjtő portálon találtam rá meghirdetett pozíciójukra, konkrétan a marketing szakértő állásra, melyre ezúton szeretnék jelentkezni. Szimpatikusnak találom cégüket, legutóbbi kampányuk felkeltette érdeklődésemet. Vállalkozásuk számomra egy innovatív, modern cég látszatát kelti. Ez a szakterület egy dinamikusan fejlődő ágazat, számomra ez kihívás, nem jelent problémát eligazodni a gyorsan változó trendek közt. Szabadidőmben is szívesen olvasok a szakterülettel kapcsolatos könyveket, cikkeket. Az önök cégénél szívesen kamatoztatnám az ilyen irányú tudásom, mint marketing szakértő.

Az elmúlt években releváns szakmai tapasztalatot szereztem egy online felületen működő cégnél, mint marketing szakértő. Elmondható, hogy bőséges tapasztalatom van az online, valamint az offline marketing kampány megszervezésében, valamint annak lebonyolításában. Előző munkaadóm nagyra értékelte a kommunikációs képességeimet a közönség, együttműködő partnereink és a reklámügynökségek felé. A marketig eventek problémamentes megszervezése elsősorban rugalmas hozzáállást, megfelelő időbeosztást igényelt részemről. Megtanultam kezelni a stresszhelyzeteket, valamint a munkafolyamat során fellépő, állandóan változó igényeket.

Az angol nyelvtudásom társalgási szintű, azonkívül németül beszélek még. Felhasználói szinten dolgozom a MS Office, Unix/Linux programokkal, kezdő vagyok a HTML programok kezelésében, a WordPress web szoftvert haladó szinten használom. Állok elébe az új kihívásoknak! Mások, mint empatikus, megbízható, aktív és pozitív hozzáállású embert értékelnek, nemcsak a munkában, de a magánéletben is. Remélem, hogy szakmai tapasztalatom, és jellembeli tulajdonságaim alkalmassá tesznek arra, hogy megfelelő pályázó váljék belőlem az Önök által meghirdetett pozícióra.

Ha levelem felkeltette érdeklődését, egy személyes találkozó keretében nagyon szívesen mondok többet is magamról.

Üdvözlettel,

(jelentkező neve)